Hof hou Glencoe-boer agter tralies | Maroela Media
Deur Tania Heyns en Christel Cornelissen
Garth Simpson, 'n boer van KwaZulu-Natal, gaan hom tot die hooggeregshof wend nadat sy aansoek om borgtog Donderdag in die Glencoe-landdroshof van die hand gewys is.
Die 68-jarige Simpson is verlede maand op aanklag van moord in hegtenis geneem nadat hy glo die 17-jarige Qiniso Dlamini in 'n struweling doodgeskiet het.
Natasha Ramkisson, woordvoerder van die Nasionale Vervolgingsgesag (NVG) in KwaZulu-Natal, sê die saak teen Simpson is tot 26 November vir verdere ondersoek uitgestel.
Daniël Eloff, Simpson se regsverteenwoordiger, sê hulle gaan teen die besluit appelleer.
"Ons is besig om die oorkonde van die verrigtinge te kry sodat ons 'n kennisgewing van appèl kan aanteken," sê Eloff.
Hy sê hulle hoop om die saak binnekort in die hooggeregshof te laat hersien.
Simpson bly intussen agter tralies.
Op die dag van die skietery het Simpson 'n trop beeste op sy plaas aangetref en die diere in 'n kraal toegemaak om te probeer vasstel aan wie dit behoort.
Simpson het in daardie stadium reeds die polisie ontbied en het met sy haelgeweer, wat hy glo vir selfverdediging gaan haal het, 'n waarskuwingskoot afgevuur. Die mans het hom glo oorrompel. Op 'n video van die gebeure, wat Simpson se seun gemaak het, kan gesien word hoe Dlamini vir Simpson 'n skop teen die bors en 'n hou deur die gesig gee, voordat Dlamini glo die vuurwapen probeer afneem en 'n skoot klap. Dlamini stort daarna ineen.
Die burgerregtegroep AfriForum het verlede week aangekondig dat hy Simpson in die saak gaan ondersteun.
"A country for all races to be treated equal" – 'n reuse leun
Maar die MK terroriste, waarvan baie 'n kriminele rekord het, word parool toegestaan….. gaan lekker in hierdie "demokrasie" wat ons so graag wou gehad het…
Hoe is dit moontlik dat hierdie man steeds nie parool kry nie en nadat hy uit selfverdediging opgetree het? Erkende en geharde moordenaars kry binne paar dae parool, maar nie die boer nie. Maar word hy vermoor, bly hulle tjoepstil en sê na die tyd die aanval word "veroordeel en ondersoek' en dis die einde. Die man het homself verdedig teen 'n krimineel. Hoop Afriforum help vinnig en dan dagvaar jy die rook uit hulle. Daai staatsaanklaer ook sommer in persoonlike hoedanigheid!!!!
Die regering en sy rowerbendes terroriseer ons boere.Wie nog dink n stemmery gaan hulle help het n groot verassing wat vir hulle wag.
Hierdie gaan regtig nie meer oor geregtigheid nie. As dit andersom was, was die skieter al lankal op R2. 00 borg vrygelaat. Hierdie land het absoluut siek geword. Dis net moord en doodslag elje dag maar jy mag jiu nie self verdedig nie. Sterkte aan hierdie boer en ek hoop hy word gehelp om 'n masiewe siviele eis teen die staat in te sit.